קלקיליה הייתה על התוואי של מסילת הרכבת שנסללה במהלך מלחמת העולם הראשונה, ובמקום נבנתה תחנה כחצי קילומטר מזרחית לקלקיליה. התחנה בקלקיליה הייתה מהתחנות הקטנות מבחינת היקף הנוסעים, אך שירתה בהובלת משאות מפרדסי הסביבה של היהודים והערבים גם יחד. מקלקיליה הוביל כביש לטולכרם וממנה לג'נין לכיוון חיפה ויישובי העמק. סיום סלילת כביש 402 בתחילת 1932 הקלה על התנועה לקלקיליה והנסיעה לצפון ארץ ישראל מתל אביב דרך קלקיליה הייתה ליותר פופולרית, במקום הנסיעה דרך ירושלים ושכם. משנת 1933 נרשמו אירועים רבים של פגיעה בנוסעים דרך קלקיליה, באבנים וגם בירי. בשנת 1935 הושלמה סלילת כביש שחיבר את כביש 402 לקלקיליה וכן כביש מקלקיליה דרך ראש העין ליפו, דבר שהגביר את התנועה דרך העיר. בעקבות פרוץ המרד הערבי הגדול החל הצבא לארגן שיירות למעבר דרך קלקיליה וטולכרם. במקביל, בלחץ היישוב היהודי הואצה סלילת כביש תל אביב חיפה ומסוף שנת 1936 התנועה דרך קלקיליה עבור היהודים התייתרה.
במהלך המרד הערבי הגדול אירעו תקריות רבות באזור קלקיליה, בתחילה נגד מכוניות ולאחר מכן בעיקר נגד הרכבת, בעקבותיהם הוטלו קנסות כספיים על העיר, תחנת המשטרה הועברה מהעיר לרמת הכובש ובמקומה הוצב בעיר הצבא הבריטי וכן ניתנה לתושבים אזהרה שאם המצב יימשך השלטונות יהרסו בתים בעיר. ביוני 1938 שהו בעיר כ-150 חיילים ובעקבות פעילות כנופיות בעיר נטשו חלק מהתושבים את העיר. בנובמבר 1938 רצחו אנשי הכנופיות את ראש המועצה.
בסוף מרץ 1948 פינו הבריטים את תחנת המשטרה בקלקיליה והיא הועברה לידי הערבים.
לאחר הקמת מדינת ישראל.
ישראל ראתה חשיבות רבה בהכללת קלקיליה, ששלטה על כביש 444 ומסילת הברזל והצרה מאוד את המתניים הצרות של ישראל, בשטח ישראל. לקראת סוף מלחמת העצמאות רוכזו כוחות צה"ל בכפר סבא לקראת פעולה לכיבוש קלקיליה, אך בשתי הפעמים הפעולות בוטלו ברגע האחרון. לקראת המשא ומתן על הסכמי שביתת הנשק בתום מלחמת העצמאות, ביקשה ישראל להעלות תביעה להעברת קלקיליה לאחריותה, אולם בהסכם בין מדינת ישראל לממלכת ירדן נשארה קלקיליה בשטחי הגדה המערבית שבשליטת ירדן. במהלך שנות השלטון הירדני בקלקיליה נוצלה קרבתה למרכזי אוכלוסייה יהודית לביצוע מעשי טרור בתוך תחומי מדינת ישראל. שלוש פעולות תגמול בוצעו בקלקיליה: הראשונה, מבצע שומרון, בשנת 1956 בה פוצצה משטרת קלקיליה, השנייה במאי 1965, בה פוצצו שתי תחנות דלק בעיר והשלישית בספטמבר 1965 בה פוצצו בארות המים של העיר.
עם פרוץ מלחמת ששת הימים הופגזו כפר סבא ותל אביב מתותחים בגזרת קלקיליה. ביום השני למלחמה נכבשה קלקיליה על ידי חטיבה 5 של צה"ל. קרוב למחצית מהבתים בקלקיליה נהרסו במהלך הלחימה או לאחריה ורבים מהתושבים ברחו או הוגלו מהעיר. ב"דבר" של 9 ביוני נאמר שרבים מתושבי העיר ברחו ממנה בגלל הלחימה, והם כבר החלו לשוב. כן נכתב: "ראינו כי בתי העיר לא ניזוקו. רק בבית העירייה נופצו הזגוגיות, בגלל הפגזים שנפלו ברחוב. המסגד המרכזי ובתי הספר שלמים, ללא פגיעה.". לעומת זאת, בסביבות 20 ביוני ירדן התלוננה באו"ם שצה"ל גירש את תושבי העיירה והרס את כל בתיה ותלונה דומה הועלתה על ידי אורי אבנרי בכנסת. כמה ימים אחר כך הודיע משה דיין שכמחצית מהבתים בקלקיליה נהרסו על ידי צה"ל מפני ששמשו מחסה לצלפים ושתושבי העיר יורשו לחזור אליה. במגזין לייף של 29 בספטמבר 1967 נכתב: "המלחמה השמידה לגמרי חצי מבתי העיירה ... לאחר כיבוש העיירה, הישראלים פוצצו את הבתים שנחשדו כמחסה לצלפים. הערבים טוענים שהרס זה היה מכוון". פליטים מקלקיליה טענו: "הכריחו אותנו לעזוב. הישראלים אספו את כולם למסגד וציוו עלינו לצאת את העיר מיד".
בין השנים 1967–1993 הייתה קלקיליה נתונה לממשל צבאי ישראלי וזכתה לפריחה כלכלית. ישראלים רבים הגיעו לעיר לקניות ולטיפולי שיניים.
תחת הרשות הפלסטינית.
כיום קלקיליה היא חלק מהרשות הפלסטינית. בעיר נמצא גן החיות בקלקיליה, שהוא גן החיות היחיד בגדה המערבית של הרשות הפלסטינית. הוא נוסד ב-1986, ושטחו הוא 35 דונם. הוא אומץ על ידי משרד התיירות והעתיקות הפלסטיני, וכולל פארק למשפחות, פארק שעשועים, בריכת מים וסירות, מוזיאון חינוכי, את המרכז הרפואי הפלסטיני לחיות בר, בית ציפורים וחלקי בעלי חיים. בתקופת האינתיפאדה השנייה שימשה העיר כבסיס וכתחנת מעבר למחבלים מתאבדים, בשל קרבתה לאזור השרון והעדר מכשול טבעי בינה לבין היישובים הישראליים. בין העיר לבין כביש 6 ניצבת חומת בטון (שהיא חלק מגדר ההפרדה), שנועדה למנוע ניסיונות פיגוע מהעיר אל הכביש. העיר מוקפת כולה בגדר ההפרדה, ויש אליה שלוש כניסות: במזרח נמצאת הכניסה הראשית לעיר, בדרום כביש העובר במנהרה מתחת לכביש 55 לכיוון הכפר חאבלה ובצפון נמצא מעבר אייל, המשמש להעברת סחורות לישראל.
במאי 2005 התקיימו בחירות למועצת העיר, לראשונה מאז כינון הרשות הפלסטינית. בבחירות זכה החמאס בכל 15 המושבים במועצת העיר ואיש חמאס, וג'יה נזאל, שהיה כלוא במעצר מינהלי בישראל בשנה וחצי שלפני הבחירות, נבחר לראשות העיר. הוא גבר בבחירות על מערוף זהראן, ראש העירייה המכהן מטעם הפת"ח. בספטמבר 2009 הורה אבו מאזן על פיזור מועצת עיריית קלקיליה בגלל חובות כבדים ואי ציות להוראות המשרד לשלטון מקומי.
השתנה
השתנה, או הטלת שתן, הוא שחרור של שתן משלפוחית השתן דרך השופכה אל מחוץ לגוף. השתנה היא צורת ההפרשה של מערכת השתן.
עבור בני אדם בריאים (וכמו גם עבור בעלי חיים רבים אחרים) תהליך ההשתנה מבוצע תחת שליטה מלאה. אצל תינוקות, אצל חלק מאוכלוסיית הקשישים, ואצל אנשים הסובלים מפגיעה נוירולוגית, השתנה עלולה להיות מבוצעת כרפלקס באופן בלתי נשלט. מרבית בני האדם הבוגרים משתינים עד שבע פעמים במהלך היום.
עבור בעלי חיים מסוימים השתנה עשויה לשמש גם כדרך לסימון של טריטוריה. מבחינה פיזיולוגית, השתנה כוללת תיאום בין מערכת העצבים המרכזית, מערכת העצבים האוטונומית ומערכת העצבים הסומטית.
הומאוסטאזה
תאי מין
גמטה
גמטות
גאמטה
גאמטות
שק האשכים
קרינה מיננת
וגינה
ואגינה
לדן
קליטוריס
הפריה
הפריה היא תהליך המתרחש ביצורים המתרבים ברבייה זוויגית (מינית). בבעלי חיים מכונה ההפריה גם התעברות (מהמילה עובר).
תהליך רבייה מורכב משני שלבים:
בתהליך ההפריה נפגשים שני תאי רבייה בשלים (הקרויים "גמטות"), הזכרי - תא הזרע, והנקבי - תא הביצה. שני התאים מתאחדים לתא אחד הקרוי עתה זיגוטה. תא זה מתחלק בחלוקות מיטוטיות ותאי הבת שלו מתמיינים בכמה שלבים לכל הרקמות והאיברים שמרכיבים את היצור הבוגר (אצל היונקים, היצור הנמצא בתהליך הגדילה וההתמיינות קרוי עובר והוא מתפתח בזמן ההיריון ברחם).
היות שהנקבה היא זו שנושאת את הצאצא המתפתח (הקרוי אצל יונקים עובר), מתרחשת ההפריה בתוך גופה, זאת לאחר שהגמטות הזכריות חודרות לגופה בדרכים שונות (כגון הזדווגות בבעלי חיים והאבקה בצמחים בעלי פרחים).
הפריה נעשית לרוב במהלך תהליך הזדווגות. על מנת שתתבצע הפריה יש צורך בביצית, יש לאפשר כניסת תאי זרע ולייחד מקום בו תוכל להתבצע ההפריה.
הפריה אנושית.
בגיל הפיריון של אישה, אחת לתקופת מחזור חודשי מבשיל אחד הזקיקים, מתפוצץ ויוצר ביוץ. לאחר הביוץ נודדת הביצית מן השחלה אל החצוצרה, שם היא ממתינה לתא זרע שיפרה אותה. במקביל, הזקיק הופך לגופיף צהוב המפריש הורמונים אל רירית הרחם על מנת להקל על קליטת הביצית המופרית. לאחר ההפריה נודדת הביצית המופרית אל הרחם ומשתרשת בו.
בבני אדם, שיעור המקרים בהם מתבצעת הפריה מוצלחת ומתפתח תינוק בריא נמוך למדי. מכל 100 ביציות הנחשפות לתאי זרע, רק ב-85 מתרחשת הפריה. מתוכן, רק 70 מצליחות להישתל ברחם בצורה מוצלחת ולהמשיך להתפתח. גם לאחר שזה מתרחש דברים רבים עלולים להשתבש, ועוברים רבים אינם שורדים את תשעת חודשי ההריון.
הפריה בצמחים בעלי פרחים ופירות (מכוסי זרע).
תחילת תהליך ההפריה בנביטת גרגר האבקה על הצלקת. תנאי לנביטה הוא המצאות "נוזל הצלקת" שהוא נוזל דביק ועשיר בסוכרים ובחומרים אחרים, וגורם לפריצה כמעט מיידית של הדופן הפנימי של גרגר האבקה דרך פתח הנביטה. דפנות גרגר האבקה הריק נותרות דבוקות לפני הצלקת בעוד הפריצה הופכת במהירות לנחשון נביטה החודר אל בין תאי הצלקת מטה אל תוך עמוד העלי לכיוון השחלה, תוך כדי שהוא ממיס את רקמות עמוד העלי בעזרת האנזים צלולאז, המפרק דפנות תאים וניזון מחומרים שהוא סופג מהן.
כאשר נחשון הנביטה מגיע אל תא הביצית הוא חודר אליה. בהגיעו לשק העובר – מתרחשת "הפריה כפולה": קצה נחשון האבקה מתפרק ומשחרר שני תאי רבייה. אחד מהם מתמזג עם גרעין הביצית ויוצר זיגוטה שתתפתח לעובר הצמח, בעוד שהשני מתמזג עם שק העובר והופך לאחר מכן לרקמת תשמורת (אנדוספרם) שהוא תא עשיר בחלבונים שתפקידו להזין את העובר.
השחלה מתפתחת לאחר מכן לפרי, והביצית מתפתחת לזרע.
איבר מין
איבר מין הם האיברים המעורבים ברבייה מינית בבעלי חיים וצמחים. בדרך כלל יש שתי קבוצות שונות של איברי מין - איברי מין זכריים ואיברים נקביים.
אצל יונקים.
החלק הגלוי של איברי המין אצל יונקים עבור זכרים מורכב משק האשכים והפין. עבור נקבות הוא מורכב מהפות והנרתיק.
אצל יונקים בעלי שליה לנקבות יש שני פתחים לאיברי המין - הנרתיק והשופכה, בעוד שלזכרים יש רק אחד - השופכה. לאיברי מין של זכרים ונקבות יש קצות עצבים רבים, וכתוצאה מכך המגע המיני הוא מהנה ורגיש. ברוב החברות האנושיות, ובמיוחד בחברות השמרניות יותר, חשיפת איברי המין בציבור אסורה.
אצל חיות אחרות.